**Dato :** 1. august 2018  
**Sagsnr. :** 400. 143-45 LFA/lsn

**M Ø D E R E F E R A T**

Vedr. bestyrelsesmøde i Ejerforeningen Nordstrand

**Mødetid: Onsdag, den 1. august 2018 kl. 11.00**

**Mødested: Gildesalen på Nordstrand**

**Mødedeltagere: Lars Fogh-Andersen**

**Henrik Carlsen**

**Else Jepsen  
Ingelise Hansen   
Tom Pedersen**

**Afbud: Else Mathiasen**

**Referent: Lars Fogh-Andersen**

**- o – o – o – o – o – o – o -**

**01. Status på MobilePay/ferieafløser:**

Lars Fogh-Andersen kunne oplyse, at den mobile løsningen nu er aktiv, hvilket bestyrelsen havde mulighed for at få vished om via en ”prøvebetaling”.

Ved køb af vaskekort kan betaling fremtidigt ske via MobilePay. I praksis sker det ved, at MobilePay betalin-gen sker i Toms påsyn indenudlevering af kort. Ingelise sender adgangskoder til administrator/Lone.

Ferieafløseren har grundet tørken haft det let og timeforbrugt bliver begrænset-vi kommer til at spare penge.

**02. Underskrivelse af referater:**

Punktet blev udskudt til næste møde.

**03. Tørrestativ (status):**

Der er nu opsat tørrestativ umiddelbart øst for indkørslen.

**04. Renovering af opgangene:**

Formanden oplyste, at diverse forbehold nu er fjernet fra det billigste tilbud, der herefter er en egentlig fast pris. Samtidig er den tilbudte tæppekvalitet forbedret. Lars Fogh-Andersen fremlagde orienteringsskrivelse til ejerne, der dels indeholder en opfølgning på årets generalforsamling, dels indeholder en orientering omkring opgangsrenoveringsprojektet og vilkårene for låneoptagelsen.

Bestyrelsen havde forskellige bemærkninger hertil. Disse bemærkninger indarbejdes i orienteringsskrivelsen, der udsendes til ejerne den 7. august 2018.

Bestyrelsen ønsker så vidt muligt at undgå afholdelse af en ekstraordinær generalforsamling, der vurderes at være en overflødig formalitet. Ekstraordinær generalforsamling vil derfor alene blive afholdt, såfremt dette forlanges af en eller flere ejere.

I orienteringsskrivelsen medtages tillige bemærkning om, at MobilePay løsningen er aktiv.

Tæppeprøve vedrørende det tæppe, der er agtes anvendt i opgangene henlægges til eftersyn i vaskeriet frem til den 14. august 2018, så ejerne har mulighed for at se prøven, inden arbejdet bestilles.

I forbindelse med renoveringen købes der nye måtter til opgangene. Formanden undersøger forskellige alternativer.

Malerarbejdet i forbindelse med renoveringen udføres i de nuværende farver, der lysnes lidt, dog således at brune karme males lysegrå.

Når renoveringsprojektet er gennemført, tilrettes ordensreglerne således, at det tydeligt fremgår, at beboerne ikke selv må opsætte navneskilte, reklame-nej-tak mærkater og andre mærkater på postkasserne. Fremtidigt tager Tom sig af navneskilte og reklame-nej-tak mærkater på postkasserne, således at disse får et ensartet præg.

En ejer har foreslået, at der i forbindelse med opgangsrenoveringen opsætte energibesparende lysarmaturer i opgangene. Bestyrelsen ønsker ikke at bruge penge på dette nu, men bestyrelsen er indstillet på at undersøge forholdet nærmere, da det kan klares uafhængigt af renoveringen i givet fald.

**05. Revision af vedtægter:**

Ingelise og Else foretager en indledningsvis gennemgang af de nuværende vedtægter og udarbejder et notat herom, hvorefter de pågældende kontakter administrator med henblik på udarbejdelse af et egentligt oplæg til vedtægtsændringer/ajourføring af vedtægter.

**06. Eventuelt:**

En beboer har anmodet bestyrelsen om principgodkendelse af ejerens ønske om at sammenlægge to stuelejligheder. Bestyrelsen er positiv heroverfor, hvilket administrator meddeler den pågældende ejer.

Håndhævelsen af parkeringsreglerne blev drøftet.

**07. Næste bestyrelsesmøde:**

Tidspunkt for næste bestyrelsesmødeblev ikke fastlagt, idet tilbagemeldinger vedr. orienteringsskrivelsen afventes.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Lars Fogh-Andersen